Alapszabály

Preambulum

*Az Alsó-Tisza Vidék Fejlesztéséért Egyesületet A Szegedi Törvényszék a Pk 60.076/2008 számú végzés alapján 2526. számon nyilvántartásba vette. A jelen alapszabályt elfogadó tagok Az 54/2011(VI.10.) VM rendelet, a Polgári Törvénykönyv (2013. évi V. törvény.), a Ptk. hatálybalépésével összefüggő, valamint az egyesület az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. tv. (továbbiakban Ectv.) számú hatályba lépett új jogszabályokra figyelemmel teljes egészében módosította az egyesület alapszabályát. Továbbiakban az egyesület az új egyesületi alapszabály szerint működik tovább.*

1.§

Általános rendelkezések

1. Az Egyesület neve: Alsó-Tisza Vidék Fejlesztéséért Egyesület
2. Az Egyesület székhelye: 6640 Csongrád, Kossuth tér 7.
3. *Az Egyesület bélyegző lenyomata: kör alakú „ Alsó-Tisza Vidék Fejlesztéséért Egyesület \*Csongrád\* felirattal.*
4. Az Egyesület működési területe: *tevékenységét Magyarország területén végzi, az Alaptörvény keretei között.*
5. *Az egyesület jogállása: Az Egyesület jogi személy.*
6. *Az egyesület közvetlen politikai tevékenységet nem folytat, politikai pártoktól független, ezektől támogatást nem kap, országgyűlési képviselő-jelöltet nem állít, nem támogat és ezt a közeljövőben is kizárja tevékenységi köréből.*

2. §

Az Egyesület célja, tevékenységei, feladatai

1. Az Egyesület célja:

* A vidéki területeken történő változások támogatása a gazdálkodási tevékenységek nem mezőgazdasági tevékenységek felé történő diverzifikálása és a nem mezőgazdasági ágazatok fejlesztése, a foglalkoztatás elősegítése, az alapszolgáltatások javítása, beleértve az információs és kommunikációs technológiákhoz való helyi hozzáférést, és a vidéki területeket vonzóbbá tévő beruházások végrehajtása révén a gazdasági és társadalmi visszaesés és a vidék elnéptelenedése felé mutató tendenciák visszafordítása érdekében.
* Vidéki gazdaságra vonatkozó egyéb, helyi kezdeményezésen alapuló intézkedések bevezetése.
* A szélesebb értelemben vett vidéki gazdaságra és lakosságra irányuló intézkedések közötti területi koherenciát és szinergiát megerősítése a helyi stratégiákon keresztül.
* *A vidék fejlődésének elősegítése a helyi közösségi kezdeményezések támogatásával.*
* *LEADER Helyi Akciócsoportként az Európai Uniós források térségi felhasználásának elősegítése.*
* *Partnerség teremtése a helyi üzleti-, civil- és közszféra szereplői között.*
* *Térségi gazdaságfejlesztő és közösségfejlesztő programok kidolgozása és megvalósítása.*

1. Az Egyesület az (1) bek. meghatározott céljai elérése érdekében a *1303/2013 EU. rendeletben, - mely 2015. november 1. napjától hatályos -*meghatározott alábbi tevékenységeket végzi:

kulturális tevékenység, oktatási tevékenység, *képességfejlesztés, ismeretterjesztés*

*területfejlesztési*, településfejlesztési, *vidékfejlesztési* tevékenység,

nemzetközi tevékenység,

*természetvédelem, állatvédelem, környezetvédelem;*

*kulturális örökség megóvása, műemlékvédelem;*

*szemlélet formáló tevékenység,*

*projektmenedzsment tevékenység, tanácsadás*

egyéb tevékenység.

1. A célok megvalósítása érdekében az Egyesület fontosabb feladatai:

*A 1303/2013. EK rendelet tekintetében, vidékfejlesztés általános keretei között:*

* az érintett területre vonatkozó tanulmányok készítése;
* a területre és a helyi fejlesztési terv/*stratégia*vonatkozó tájékoztatásra irányuló intézkedések;
* a helyi fejlesztési terv/*stratégia* előkészítésében és végrehajtásában közreműködő személyzet képzése;
* promóciós rendezvények és vezetőképzés;
* helyi fejlesztési terv*/stratégia* végrehajtása
* jól azonosított szubregionális vidéki területekre irányuló területalapú, helyi fejlesztési stratégiák kidolgozása, multiszektorális tervezése és végrehajtása, a helyi gazdaság különböző ágazatainak szereplői és projektjei közötti kölcsönhatáson alapulva;
* helyi köz- és magánszférabeli partnerségek kialakítása;
* a helyi fejlesztési stratégiák megvalósítására vonatkozó döntéshozatal;

*A célok megvalósítása érdekében végzett operatív tevékenységek:*

* az Egyesületi működtetésével kapcsolatos adminisztratív feladatok és tevékenységek ;
* a helyi fejlesztési terv/stratégia megvalósításának pénzügyi igazgatása;
* részvétel a belföldi és az európai hálózatok találkozóin;
* a Szervezeti és Működési Szabályzatban meghatározott animációs és hálózatépítési (networking) feladatok teljesítése;
* Helyi Vidékfejlesztési Tervre/Stratégiára vonatkozó információszolgáltatás;
* a emberi erőforrások fejlesztése a helyi együttműködés és partnerség elősegítése érdekében; konfliktuskezelés;
* a Helyi Vidékfejlesztési Terv/Stratégia megvalósítását célzó projektek vonatkozásában a több szektorra kiterjedő együttműködések ösztönzése és támogatása;
* az Egyesület tevékenységének népszerűsítése;
* a Helyi Vidékfejlesztési Terv/Stratégia megvalósításában résztvevő partnerek képzése;
* az Egyesület tagjainak képzése a Helyi Vidékfejlesztési Terv/Stratégia végrehatása érdekében;
* az érintett területekre vonatkozó tanulmányok készítése;
* az Egyesület' képviselete különböző tanácskozásokon és eseményeken

*Az egyesület további tevékenységei:*

* *Újszerű, innovatív tevékenységek kidolgozásának, adaptálásának, megismertetésének támogatása;*
* *Kulturális tevékenység szervezése;*
* *Nemzetközi kulturális kapcsolatok szervezése és támogatása.*

Az Egyesület céljainak megvalósítása érdeken együttműködik az *Agrár-Vidékfejlesztési Államtitkárság****–*** *mint Irányító Hatóság****-*** és illetékes szervezeti egységeivel, valamint a Mezőgazdasági és Vidékfejlesztési Hivatal illetékes szervezeti egységeivel.

*Irányadóak a tevékenységére az 1303/2013/EU rendelet és az 1305/2013/EU rendelet előírásai, amelyekben szabályozott helyi akciócsoportként látja el feladatait.*

1. Tevékenységével kapcsolatban, tagjai érdekében érdekképviseletet lát el.
2. *Az egyesület a céljai elérése érdekében gazdasági-vállalkozási tevékenységet is folytathat az alapcél szerinti tevékenységének veszélyeztetése nélkül.*

3. §

Az Egyesület tagjai

1. *Az egyesületnek rendes tagjai vannak. Nyilvántartott tagsággal rendelkezik.*Az Egyesületnek tagja lehet minden olyan természetes és jogi személy, vagy jogi személyiséggel nem rendelkező gazdasági társaság, aki egyetért az Egyesület céljaival, elfogadja az alapszabályt*és azt magára nézve köztelezőnek ismeri el*, rendszeresen fizeti a tagdíjat.*Vállalja az egyesületi tagsággal járó kötelezettségeket, vállalja az egyesület feladatainak megvalósításában való közreműködést.*
2. A felvételi eljárás a tagjelölt belépési nyilatkozatának az Elnökséghez való eljuttatásával kezdődik, amelyhez csatolni kell az Egyesületi tagok közül legalább 2 tag ajánlását. A tagok felvételéről az Elnökség határoz.
3. Az elutasító határozat elleni fellebbezést 30 napon belül kell benyújtani, fellebbezés esetén a tagfelvételről a Közgyűlés dönt, *további jogorvoslatnak helye nincs*.
4. A tagok felvétele belépési nyilatkozat alapján történik. A tagokat az Elnökség nyilvántartásba veszi és a rendelkezésre álló adatokat az adatvédelmi szabályoknak megfelelően őrzi. Az Egyesület természetes személy tagjai jogaikat kizárólag személyesen gyakorolhatják. A jogi személy, illetve jogi személyiséggel nem rendelkező szervezet tagok jogaikat képviselőik útján gyakorolják.
5. *A rendes tag jogai:*
6. személyesen, vagy képviselőjén, meghatalmazottján keresztül részt vehet az Egyesület Közgyűlésének munkájában, egyéb ülésein, rendezvényein. Felszólalhat,*kérdéseket tehet fel, javaslatokat és észrevételeket tehet,*  szavazati jogával élhet,
7. Az Egyesület tagja, jogi személy esetén képviselője választhat és az Egyesület bármely tisztségére megválasztható, amennyiben nem esik a jogszabályban meghatározott korlátozások hatálya alá.
8. Javaslatokat, indítványokat tehet,*kezdeményezhet.*
9. *Indítványt tehet a Közgyűlés és az Elnökség napirendi pontjaira.*
10. *A tagok egyharmada írásban, ok és cél megjelölésével, rendkívüli Közgyűlés és rendkívüli elnökségi ülés összehívását kezdeményezheti.*
11. Igénybe veheti az Egyesület szolgáltatásait, élhet a tagságot megillető kedvezményekkel.

* Alanyi jogon látogathatja az Egyesület rendezvényeit
* Kérvényezheti az Egyesület szolgáltatásainak kedvezményes igénybevételét.
* Az Egyesület céljait szolgáló továbbképzésen részt vehet.

1. Jogosult betekinteni az Egyesület irataiba a következők betartásával:

* az egyesület működésével kapcsolatos iratokba az Elnökkel történő egyeztetést követően,
* a betekintést kérő kötelezettséget vállal mások személyiségi jogainak tiszteletben tartására,
* az iratok a titkársági irodában tekinthetők meg az Elnök jelenlétében;
* a személyiségi jogokat és az egyesület gazdasági érdekeit nem sértő iratokról az Elnök engedélyével másolat készíthető.

1. A tag kötelezettségei:
2. Az Egyesület céljainak megvalósításában való aktív közreműködés.
3. Az Egyesület alapszabályának rendelkezéseinek betartása.*A tag nem veszélyeztetheti az egyesület céljainak megvalósítását és az egyesület tevékenységét.*
4. *Rendszeres és tevékeny részvétel az egyesület munkájában, elősegítve az egyesület céljainak megvalósítását.*
5. *Önként vállalt feladatok maradéktalan teljesítése.*
6. *Az egyesület határozatainak végrehajtása.*
7. A tagdíj rendszeres befizetése.*A tagdíj mértékét és megfizetésének határidejét az Egyesület Közgyűlése évente állapítja meg. A tagdíjat a belépés vagy tagsági jogviszony megszűnése időpontjától függetlenül teljes összegben kell megfizetni banki átutalással, vagy házipénztári befizetéssel. Új belépő tagnak a tagfelvételt követő 8 napon belül kell a tagdíjat megfizetni.* ***A tagdíj fizetésének határideje:******adott év május hó 31. napja.***
8. A kívülállók tájékoztatása az Egyesület feladatáról, jellegéről.

4. §

A tagsági viszony megszűnése

1. A rendes tagság megszűnésének esetei:

*a)a tag kilépésével;*

*b)a tagsági jogviszony egyesület általi felmondásával;*

*c)a tag kizárásával;*

*d)a tag halálával vagy jogutód nélküli megszűnésével*

*e.) az egyesület megszűnésével.*

1. A tag az Egyesületből írásbeli bejelentéssel bármikor kiléphet. A kilépési szándékot az Elnökséghez kell bejelenteni. A kilépő tag kilépettnek tekinthető az Elnökséghez megküldött lemondó nyilatkozatával. Az Elnökség a következő közgyűlésen tájékoztatja a jelenlévőket a kilépett tag személyéről.
2. *Az egyesület a tagsági viszonyt 30 napos határidővel felmondhatja, ha a tag a tagdíjat nem fizeti meg a tagok kötelezettségeit részletező pontban leírt módon és határidőben. A tagdíj befizetésére legalább két alkalommal írásban, minimum 30 nap időközzel fel kell hívni a tag figyelmét, oly módon, hogy az első esetben utalni kell arra, hogy a mulasztás a tagság megszűnésével járhat, míg második esetben végső határidőt kell kitűzni, amely nem lehet kevesebb, mint az értesítés kézhezvételét követő 35 nap.* ***A felmondásról az egyesület Közgyűlése dönt.***

*(4) Az Elnökség határozattal kizárhatja azt a tagot, aki az Egyesület céljainak megvalósítását jelentősen veszélyezteti, súlyos kötelezettségszegést követ el, illetve ha*  ***a tag a jogszabályt, vagy egyesület alapszabályát, közgyűlési határozatot súlyosan vagy ismételten sérti.*** *Valamint akit bíróság jogerős és végrehajtandó szabadságvesztés büntetésre ítélt és a közügyektől eltiltott.*

**(5*) Az egyesület bármely tagja ellen lehet kizárási eljárást lefolytatni. Kizárási eljárást bármely egyesületi tag, vagy egyesületi szerv kezdeményezésére lehet indítani. A tag kizárását kimondó határozatot írásba kell foglalni és indoklással kell ellátni, az indoklásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást.*** *A tagot értesíteni kell arról, hogy ellene kizárást kezdeményeztek, mely értesítés kézhezvételétől számított 15 napon* ***belül*** *védekezhet. Amennyiben a tag ezen védekezési jogával nem él abban az esetben az egyesület úgy tekinti, hogy elfogadta a kizárást. A kizárásról hozott határozatot írásba kell foglalni és tértivevényes levélben – igazolható módon – kell a kizárt tag részére kézbesíteni.*

*Az Elnökség tagjának kizárása ügyében a Közgyűlés dönt, egyszerű szótöbbséggel hozott határozattal. A közgyűlés döntését írásba kell foglalni és tértivevényes levélben vagy egyéb igazolható módon kell a tag részére kézbesíteni.*

*(6) A tag halála, a jogi személy megszűnés esetén az elnök a tagot kihúzza a tagok sorából.*

(7) Az egyesületi tagság megszűnése esetén a már befizetett tagdíjak, vagy más támogatások nem követelhetőek vissza. A tagsági viszony megszűnése nem mentesíti a tagot a tagsága idején keletkezett és tagsága időtartamára vonatkozó kötelezettségek teljesítése alól.

5.§

Az Egyesület szervezete és felépítése

1. Az Egyesület szervei:

* Közgyűlés
* Elnökség
* Elnök,
* Alelnök
  1. Felügyelő bizottság
  2. Munkaszervezet vezető
  3. Munkaszervezet
* Tagozatok (civil-, köz- és üzleti szféra)

1. Az Egyesületet ügyintézését a Munkaszervezet látja el.
2. §

A Közgyűlés

*(1) A Közgyűlés az Egyesület döntéshozó szerve, amely a tagok összességéből áll.*

***A közgyűlést az egyesület székhelyére kell összehívni, de az egyesület székhelyétől különböző helyszínen is megtartható.***

*A Közgyűlés a munkáját tagozatokba tömörülve végzi, a tagozatok közötti — az 1303/2013 EU rendelet 32. cikkében foglalt előírások által meghatározott - arányok megtartásával.*

*A Közgyűlés az Elnökség tagjait a tagozatokon keresztül a jelenlévő tagok 50%-a és még 1 fővel, titkos szavazással, vagy ha a Közgyűlés úgy határoz nyílt szavazással, közvetlenül választással választja.*

*Az egyes tagozatok legalább egy főt jelölnek az Elnökségbe azzal, hogy egyik tagozat szavazati aránya sem haladhatja meg a 49%-ot.*

1. A Közgyűlés kizárólagos hatáskörébe tartozik:
2. az alapszabály elfogadása, módosítása;
3. az SZMSZ elfogadása, módosítása;
4. az Egyesület megszűnésének vagy más egyesülettel egyesülésének kimondása;
5. a tagdíj mértékének megállapítása;
6. az éves költségvetés meghatározása és elfogadása;
7. az Elnökségi éves beszámoló elfogadása;
8. az Elnökség által a tagsági jogviszony kérdésében hozott határozat elleni fellebbezés elbírálása;
9. döntés minden olyan ügyben, amit a jogszabály, az alapszabály a Közgyűlés hatáskörébe utal, vagy amelyet — a jogszabály által delegált feladat ellátásához kapcsolódó ügyeket kivéve — az Elnökség a Közgyűlés elé terjeszt;
10. az Elnök, az Alelnök és az Elnökség tagjainak, valamint a Felügyelő Bizottság elnökének és tagjainak megválasztása;
11. *az Egyesület hosszú- és középtávú fejlesztési programjának és módosításainak elfogadása;*
12. *a Felügyelő Bizottság működési szabályzatának és ügyrendjének meghatározása;*
13. *elfogadja az ügyintéző szervek éves beszámolóját*
14. *vezető tisztségviselő feletti munkáltatói jogok gyakorlása, ha a vezető tisztségviselő az Egyesülettel munkaviszonyban áll.*
15. *Olyan szerződés megkötésének jóváhagyása, amelyet az Egyesület saját tagjával, vezető tisztségviselőjével, a Felügyelő Bizottság tagjával vagy ezek hozzátartozójával köt.*
16. *A jelenlegi és korábbi egyesületi tagok, a vezető tisztségviselők és a felügyelő bizottsági tagok vagy más egyesületi szervek tagjai elleni kártérítési igények érvényesítéséről való döntés;*
17. *A végelszámoló kijelölése;*
18. *A Közgyűlést legalább évente egy alkalommal, vagy szükség szerint össze kell hívni. A Közgyűlést írásban kell összehívni a tervezett napirend megjelölésével, a tervezett időpont előtt legalább 8 nappal. A közgyűlési meghívóban közölni kell, hogy a Közgyűlés határozatképtelensége esetén a megismételt Közgyűlés ugyanazon napirenddel mikor és hol kerül megtartásra. A határozatképtelenség miatt megismételt közgyűlés csak akkor határozatképes a megjelentek számától függetlenül, ha erre előzetesen a tagok figyelmét felhívták.*
19. A Közgyűlés típusai:
20. Rendes Közgyűlés:

* Az Elnökség javaslatára az Elnök hívja össze és az Elnök vezeti.
* A Közgyűlés összehívását 15 nappal el kell halasztani, ha a tagok egyharmada írásban kéri.

1. Rendkívüli Közgyűlés:

Össze kell hívni:

* A tagok egyharmadának indoklással előterjesztett írásbeli javaslatára, melyet az Elnök részére kell eljutatni, *ebben az esetben az Elnök harminc napon belül köteles összehívni a Közgyűlést.*
* *Ha a törvényességi felügyeletet ellátó szerv írásbeli kezdeményezésére,*
* *A Felügyelő Bizottság elnökének kezdeményezésére.*
* *Az elnök kezdeményezésére bármikor, ha az az egyesület működése szempontjából halaszhatatlan ügyet érint.*
* Ha az elnökség rendkívüli Közgyűlés összehívását tartja szükségesnek.

***Az írásbeli meghívó tartalmazza a közgyűlés, helyét időpontját, napirendi pontjait, mely az elnök által kerül meghatározásra az aktuális feladatok, kötelezettségek ismeretében, és azt is, hogy abban az esetben, ha a közgyűlés nem határozatképes, akkor fél óra múlva újra összehívható. A másodszorra összehívott közgyűlés az eredeti napirendben feltett kérdésekben a megjelentek számára tekintet nélkül határozatképes. A közgyűlési meghívót az egyesület minden tagjának meg kell küldeni postai úton, kézbesítő által, vagy e-mailben.***

*A napirend kiegészítése:*

*A közgyűlési meghívó kézbesítésétől vagy közzétételétől számított, 5 napon belül a tagok az Egyesület szervei a közgyűlést összehívó szervtől vagy személytől a napirend kiegészítését kérheti, a kiegészítés indoklásával. A napirend kiegészítésének tárgyában a közgyűlést összehívó szerv vagy személy jogosult dönteni. Ha a napirend kiegészítése iránti kérelemről a Közgyűlést összehívó szerv vagy személy nem dönt vagy azt elutasítja, a Közgyűlés a napirend elfogadásáról szóló határozat meghozatalát megelőzően dönt a napirend kiegészítésének tárgyában.*

1. Határozatképesség:
2. A Közgyűlés (rendes és rendkívüli egyaránt) határozatképes, ha a szabályszerű értesítés után az Egyesület tagjainak 50%-a és még 1 fő jelen van, azzal, hogy mindhárom Tagozat képviselteti magát a Közgyűlésen.
3. *Határozatképtelenség:*

*Határozatképtelenség esetén a megismételt közgyűlés a megjelent tagok számától függetlenül csak akkor lehet határozatképes, ha erre a tényre, erre a jogkövetkezményre a meghívóban előzetesen figyelmeztetik a tagokat.*

1. *A szavazás típusa:*

* *Az Egyesület Alapszabályának módosításához a jelenlévő tagok háromnegyedes szótöbbséggel hozott határozata szükséges. Az egyesület céljának módosításához és az Egyesület megszűnéséről szóló közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges.*
* *A Közgyűlés a Közgyűlésen részt vevő tagok egyszerű többségével dönt az első bekezdésen kívüli napirendi pontokban.*

1. *A szavazás módja:*

* *A szavazás a személyi döntések esetében (tisztségviselők megválasztása, tag felvétele, kizárása) titkos, kivéve ha a Közgyűlés úgy nem dönt, hogy a szavazást nyílttá teszi. Megválasztottnak azt a személyt kell tekinteni, aki az érvényes szavazatok 50 %-át és még 1 szavazatot megszerzett. Amennyiben a jelöltek közül senki nem kapja meg a szavazatok 50 %-át és még 1 szavazatot, abban az esetben a tisztségre jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb szavazatot kapott személy lesz.*
* *Minden egyéb esetben nyílt a szavazás.*

*Minden tagnak egy szavazata van.*

*A Közgyűlés határozathozatalában nem vehet részt az a személy, aki vagy akinek közeli hozzátartozója (Ptk. 8:1 §. (1) 1.pont, élettársa ( a továbbiakban együtt: hozzátartozó) a határozat alapján*

* *kötelezettség vagy felelősség alól mentesül, vagy*
* *bármilyen más előnyben részesül, illetve a kötendő jogügyletben egyébként érdekelt. Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, Alapszabálynak megfelelő cél szerinti juttatás. a Közgyűlés határozathozatalában nem vehet részt az a személy, aki bűncselekmény elkövetése miatt jogerős szabadságvesztés büntetésre ítéltek, amíg a büntetett előélethez fűződő hátrányos jogkövetkezmények alól nem mentesült.*

***Ptk 3.19 § (2) bekezdés alapján a határozat hozatalakor nem szavazhat az***

* ***akit a határozat kötelezettség vagy felelősség alól mentesít vagy a jogi személy terhére másfajta előnyben részesít,***
* ***akivel a határozat szerint szerződést kell kötni,***
* ***aki ellen a határozat alapján pert kell indítani,***
* ***akinek olyan hozzátartozója érdekelt a döntésben, aki a jogi személynek nem tagja vagy alapítója,***
* ***aki a döntésben érdekelt más szervezettel többségi befolyáson alapuló kapcsolatban áll, vagy***
* ***aki egyébként személyesen érdekelt a döntésben.***

1. Jegyzőkönyv:

A Közgyűlésekről jegyzőkönyvet kell készíteni. A jegyzőkönyvet a jegyzőkönyvvezető, a levezető Elnök és a Közgyűlés által felhatalmazott két jelen levő tag írja alá. *A jegyzőkönyvet oly módon kell elkészíteni, hogy annak aláírása után, az eredeti példányt utóbb ne lehessen roncsolásmentesen reprodukálni és ismét összefűzni.* A jegyzőkönyvnek tartalmaznia kell a közgyűlésen meghozott határozatokat is.

1. Nyilvántartások vezetése
2. A Közgyűlés döntéseiről vezetendő nyilvántartás tartalmazza:

* A döntés nyilvántartási számát (sorszám évente egytől kezdődően / év, hó, nap)
* A döntés tartalmát
* A döntés időpontját
* A döntés hatályát (személyi, időbeli)
* A döntést ellenzők és támogatók számát

1. A beszámolók nyilvántartása

* Az elnökségi és a felügyelő bizottsági beszámolók nyilvántartása*(E illetve F/sorszám/év,hó, nap)*

1. Tagsági nyilvántartás

* A nyilvántartás tartalmazza a tag nevét, születési adatait, lakcímét, telefonszámát és egyéb elérhetőségeit, a tagsági viszony keletkezésének és megszűnésének dátumát. Jogi személy, illetve jogi személyiséggel nem rendelkező gazdasági társaság esetén annak székhelyét, adószámát és képviselőjének nevét.

1. Tagdíjfizetés nyilvántartása
2. Az Egyesület tisztségviselőinek (Elnökség, Elnök, Felügyelő bizottság tagjai) mandátuma 5 évre szól. A tisztségviselők tevékenységüket elláthatják térítési díj nélkül, megbízás alapján térítés ellenében, vagy munkaszerződéssel. A tisztségviselők az Egyesület érdekében folytatott tevékenységük során felmerült kiadásaikkal összefüggésben költségtérítésben részesülhetnek.
3. A Közgyűlés ülései nyilvánosak.*A tagok szótöbbséggel hozott határozattal a nyilvánosságot kizárhatják, ha a jogszabály ezt megengedi.*
4. *Az Elnök a Közgyűlésre tanácskozási joggal meghívhatja állami, társadalmi, gazdasági szervezetek és magánszemélyek képviselőit.*
5. A Közgyűlés döntései, az Elnökség és a felügyelő bizottság beszámolói bárki számára megismerhetőek

* az egyesület működésével kapcsolatos iratokba az Elnökkel történő egyeztetést követően bárki betekinthet;*az egyesület székhelyén munkaidőben felügyelet mellett.*
* az egyesület tagjai írásban megkapják a közgyűlés összehívásáról szóló értesítőt, a döntéseket pedig a jegyzőkönyv tartalmazza, melyek kifüggesztésre kerülnek a titkársági iroda faliújságjára, ahol munkaidőben megtekinthetők*, illetve feltöltésre kerülnek a* [*www.also-tiszavidek.hu*](http://www.also-tiszavidek.hu) *honlapra*.
* szóbeli tájékoztatás kérhető az Elnökség tagjaitól;
* az egyesület honlapján olvashatóak.

Az egyesület honlapján keresztül nyilvánosságra hozza az Egyesület szolgáltatásainak igénybevételi módját, a támogatási lehetőségeket, működés módját, illetve azon mértékét és feltételeit, valamint a működésről készült szakmai-pénzügyi beszámolót. Az Egyesület által nyújtott cél szerinti juttatások bárki által megismerhetők. Az Egyesület és vezető szervei az érintettekkel a döntéseit honlapján keresztül közli és hozza nyilvánosságra, továbbá a döntések kifüggesztésre kerülnek a titkársági iroda faliújságján, ahol munkaidőben megtekinthető*, illetve feltöltésre kerülnek a* [*www.also-tiszavidek.hu*](http://www.also-tiszavidek.hu) *honlapra.*

***A közgyűlés tisztségviselői:***

***Levezető elnök:***

***A közgyűlés levezető elnöke az egyesület elnöke.***

***Szavazatszámlálók***

***A szavazatszámlálók személyére az egyesület elnöke tesz javaslatot, megválasztásuk a jelenlévők többségének egyhangú szavazatával történik.***

***Jegyzőkönyvvezető:***

***A jegyzőkönyvvezető személyére az egyesület elnöke tesz javaslatot, megválasztása a jelenlévők többségének egyhangú szavazatával történik.***

7.§

Elnök

1. Az Elnök az Egyesületet **önállóan képviseli**.
2. Az Elnök jogai és kötelességei:
3. szervezi az Elnökség és a Közgyűlés munkáját;
4. összehívja és vezeti az Elnökség üléseit, vezeti a Közgyűlést;
5. intézkedik és dönt a Közgyűlés, az Elnökség által hatáskörébe utalt ügyekben;
6. felügyeli az Egyesület gazdasági ügyeinek alakulását,
7. tevékenységéről beszámol az Elnökség soron következő ülésén;
8. felvilágosítást, tájékoztatást ad az Egyesület tevékenységéről,
9. gondoskodik a közgyűlés és elnökség határozatainak végrehajtásáról
10. *gondoskodik az 1303/2013 EU. rendeletben lévő intézkedések végrehajtása érdekében, az Agrár-vidékfejlesztési Államtitkárság által szabályozott delegált feladatok ellátásáról, mely hatáskört az Elnökség és Közgyűlés nem vonhat el, továbbá a feladatok ellátáshoz szükséges támogatási és kifizetési kérelmek benyújtásáról*.
11. Az Elnök akadályoztatása esetén teljes hatáskörben az alelnök látja el az elnök feladatait.
12. Az Elnök megállapodást köt az Egyesület által nyújtott szolgáltatások igénybe vételének feltételeiről, harmadik személyekkel szerződést köt.

8.§

Alelnök

Az Alelnök jogai és kötelességei:

* Az Elnök hatásköreit az Egyesület napi működését biztosító ügyekben az Alelnök teljes körűen látja el, kivéve a 7§ (2) bekezdésének b), c) és h) pontját;
* az Elnök akadályoztatása esetén teljes hatáskörben helyettesítheti az Elnököt, 3 hónapot meghaladó akadályoztatása esetén a helyettesítéshez a közgyűlés hozzájárulása szükséges.
* intézkedik és dönt a közgyűlés és az Elnökség által hatáskörébe utalt ügyekben;
* tevékenységéről beszámol az Elnökség soron következő ülésén.

9.§

Az Elnökség

1. A 11tagú Elnökséget a Közgyűlés választja meg az Egyesület tagjai sorából, a tagozatok ajánlása alapján 5 évre. Az ajánlást úgy kell megtenni, hogy az Elnökségben minden tagozat képviselve legyen, továbbá, hogy a Civil- és Üzleti tagozat képviselete az Elnökségben minimum 60%-ot el kell érjen. Az Elnök és az alelnök minden esetben tagja az Elnökségnek.
2. Az Elnökség irányítja az Egyesület működését. Az Elnökség saját ügyrendje szerint működik, szükség szerint, de legalább *három havonta* egyszer ülésezik.

Az Elnökséget az Elnök, írásban *(elektronikus, vagy postai úton)*hívja össze. Szabályszerűnek az összehívás akkor minősül, ha az elnökség tagjai az ülésről legalább *nyolc* nappal az ülés időpontját megelőzően írásban értesülnek, és az ülés tárgysorozatáról leírást kapnak. Az Elnökség üléseire — annak tárgykörére figyelemmel — esetenként nem elnökségi tagok is meghívhatóak.

*Határozatképesség:*

*Az ülés akkor határozatképes, ha szabályszerű értesítés után az Elnökség tagjai közül a tagok 50%-a és még 1 fő megjelent. Minden elnökségi tagok egy szavazat illet meg.*

*Határozatképtelenség esetén ismételten összehívott ülések a fent megjelölt időköz betartásával, is csak akkor határozatképesek, ha azokon legalább 6 elnökségi tag jelen van. Az Elnökség üléseire – annak tárgykörére, napirendjére – figyelemmel – esetenként további tagok hívhatók meg.*

*Az Elnökség üléseire tanácskozási joggal meg kell hívni a Felügyelő Bizottság elnökét.*

*Határozatképtelenség esetén legkésőbb 30 napon belül az Elnökséget ismételten össze kell hívni.*

*A szavazás típusa*

*Az Elnökség határozatait egyszerű szótöbbséggel, (jelenlévő elnökségi tagok 50 %-a és még 1 elnökség tag) hozza.*

*A szavazás módja:*

*A szavazás módja minden esetben nyílt, kivéve a személyt érintő kérdésekben*. *Személyt érintő döntésekben is lehet nyílt szavazás, ha erről az Elnökség ülésén határozatot hoz.* Szavazategyenlőség esetén az eljárást meg kell ismételni. Ha a megismételt eljárás is eredménytelen, akkor a javaslatot elvetettnek kell tekinteni.

*Az elnökség ülései nyilvánosak*:

*Az Elnökség határozathozatalában nem vehet részt az a személy, aki, vagy akinek közeli hozzátartozója [Ptk. 8:1 § (1) 1 pont], élettársa (a továbbiakban együtt: hozzátartozó) a határozat alapján*

* *kötelezettség vagy felelősség alól mentesül, vagy*
* *bármilyen más előnyben részesül, illetve a megkötendő jogügyletben egyébként érdekelt.*

*Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, alapszabálynak megfelelő cél szerinti juttatás.*

*Nem lehet vezető tisztségviselő az, akit bűncselekmény elkövetés miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vehető tisztségviselő az, akit eltiltottak a vezető tisztségviselői tevékenységtől (Ptk.3:22.)*

*Jelen pont alkalmazásában felelős személy, aki a szervezet létesítő okiratában és belső szabályzataiban vezető tisztségviselőként megjelölt vagy egyébként érdemi döntési jogkörrel rendelkező személy, valamint az a személy, aki a létesítő okirat felhatalmazása, a szervezet legfőbb szervének határozata vagy szerződés alapján a szervezet képviseletére vagy bankszámlája feletti rendelkezésre jogosult.*

*Jelen pont alkalmazásában cél szerinti juttatás a* ***civil*** *szervezet által* ***alaptevékenysége keretében nyújtott*** *pénzbeli vagy nem pénzbeli szolgáltatás.*

Az Elnökség üléseiről jegyzőkönyvet kell felvenni. Az elnökségi ülésen hozott határozatokat írásba kell foglalni, és úgy kell nyilvántartani, hogy abból megállapítható legyen az Elnökség döntésének tartalma, időpontja és hatálya, illetve a döntést támogatók és ellenzők számaránya és személye.

Az elnökségi ülésen hozott határozatokat az Egyesület a székhelyen történt kifüggesztéssel, a *titkársági iroda faliújságján* hozza nyilvánosságra. A határozatokat munkaidőben bárki megtekintheti, azokról saját költségére — az Egyesület elnökével történt előzetes egyeztetés alapján - másolatot készíthet.

1. Az Elnökség feladatai és jogkörei:

Az Elnökség ellátja az Egyesület operatív vezetésével kapcsolatos feladatokat;

hatáskörébe tartozik a Közgyűlés által meghatározott feladatok ellátása, valamint a Közgyűlésösszehívását nem igénylő egyéb döntési jogkörök:

1. Munkaszervezet vezetéséért felelős Munkaszervezet vezető kiválasztása;
2. munkáltatói jogokat gyakorol az egyesület Munkaszervezetének vezetője felett.
3. dönt két közgyűlés közötti időszak között az Egyesület ügyeiben, kivéve azokat a tárgyköröket, amelyeket az alapszabály, vagy jogszabály a Közgyűlés kizárólagos hatáskörébe vagy más testületi szerv, vagy személy hatáskörébe utal,

de különösen:

1. elkészíti az éves beszámolót;
2. dönt a helyi vidékfejlesztési stratégia/terv végrehajtása során felmerülő delegált feladat ellátásával összefüggő, Munkaszervezet vezető által összeállított kérelem elfogadásáról, esetleges visszautalásáról;
3. dönt az Elnök által felterjesztett támogatási rangsor(ok) alapján a forrás (ok) allokációjáról;
4. utasítja az Elnököt a forrásallokáció során feltárt eljárási hibák javítására
5. *elfogadja a 1303/2013. EU rendeletbe foglalt intézkedések végrehajtása érdekében, az Agrár- Vidékfejlesztési Államtitkárság útmutatásával összhangban elkészített Szervezeti és Működési Szabályzatot (SZMSZ).*
6. Az Elnökség a két Közgyűlés közötti időszakban végzett tevékenységéről a Közgyűlés előtt beszámol, és intézkedéseit a Közgyűlés hagyja jóvá.
7. Az elnökség tagjai:

Egyesület elnöke:

Szabó István

(sz.: Szentes, 1969.03.17.)

(an.: Horváth Mária)

1. Derekegyház, Arany János u. 8. szám alatti lakos,

Egyesület alelnöke: Bedő Tamás

(sz.: Szentes, 1972.11.07.)

(an.: Kiss Katalin)

6640 Csongrád, Görgey A. u. 8. szám alatti lakos,

Tagok:

Szirbik Imre

(sz.: Makó, 1953.09.01.)

(an.: Szabó Piroska)

6600 Szentes, Tóth József u. 28. szám alatti lakos,

Forgó Henrik

(sz.: Csongrád, 1956.09.26.)

(an.:Pölös Ilona)

6647 Csanytelek, Széchenyi u. 62. szám alatti lakos,

*Cseri Gábor*

*(sz.: Balassagyarmat, 1967. június 20.)*

*(an.:Süllei Márta)*

*6640 Csongrád, Fövenyi utca 56. szám alatti lakos,*

Gyapjas Mihály

(sz.: Csanytelek, 1943.04.13.)

(an.: Horváth Franciska)

6640 Csongrád, Hársfa u. 37. szám alatti lakos,

Harmati Albert

(sz.: Nagymágocs, 1948.10.24.)

(an.: Tóth Eszter Anna)

1. Nagymágocs, Mátyás Király u. 21. szám alatti lakos,

Gémes László

(sz.: Szentes, 1972.03.30.)

(an.: Sípos Rozália Erzsébet)

6635 Szegvár, Rózsa u. 5. szám alatti lakos,

Szarvas Pál Géza

(sz.: Nagykáta, 1942.07.12.)

(an.: Zsemle Terézia)

6600 Szentes, Alkotmány u. 39. szám alatti lakos,

Ledó Ferenc

(sz.: Győr, 1954.09.01.)

(an.:Ruip Amália)

6600 Szentes, Dr. Mátéffy Ferenc u. 14. szám alatti lakos,

Farkas Sándor

(sz.: Szentes, 1953.09.18.)

(an.: Dóczi Etelka)

1. Szentes, Kispatéi u. 1. szám alatti lakos.

10.§

Felügyelő Bizottság

1. *A Közgyűlés az Egyesület működésének és gazdálkodásának, és az egyesületi szervek, valamint a jogszabályok, az Alapszabály és az egyesületi határozatok végrehajtásának, betartásának ellenőrzése céljából Felügyelő Bizottságot hoz létre.*
2. A Felügyelő Bizottság csak a Közgyűlésnek tartozik beszámolási kötelezettséggel.
3. A Felügyelő Bizottság három tagú, az Elnököt és külön a két tagot a Közgyűlés választja, minősített többséggel *(az összes tag több mint felének)* titkos szavazással, közvetlen választással, 5 évre.
4. A Felügyelő Bizottság a Közgyűlésen beszámol tevékenységéről.
5. A Felügyelő Bizottság tagjai az Egyesület Elnökségébe nem választhatóak és nem lehetnek az Egyesület munkavállalói.
6. A Felügyelő Bizottság munkáját a Működési Szabályzata és Ügyrendje alapján végzi.
7. A Felügyelő Bizottság üléseit szükség szerint, de legalább évente *egyszer* tartja.
8. A Felügyelő Bizottság üléseit a Bizottság Elnöke hívja össze. *Szabályszerűnek az összehívás akkor minősül, ha a tagok az ülésről legalább nyolc nappal az ülés időpontját megelőzően írásban (elektronikus vagy postai úton) értesülnek és az ülés tárgysorozatáról, napirendjéről leírást kapnak.*
9. Az ülés csak a Bizottság mindhárom tagjának jelenlétében határozatképes.
10. A Felügyelő Bizottság döntéseit, határozatait nyílt szavazással, egyszerű szótöbbséggel hozza. Szavazategyenlőség esetén a kérdést elvetettnek kell tekinteni.
11. A Felügyelő Bizottság üléseiről jegyzőkönyv készül. A jegyzőkönyvet a jegyzőkönyvvezető, a Felügyelő Bizottság Elnöke és egy felkért jelen levő Bizottsági tag

írja alá. A jegyzőkönyv egy példányát minden Bizottsági tag és Elnökségi tag 8 munkanapon belül megkapja,

1. A Felügyelő Bizottság tagjai az Egyesület könyveibe, irataiba bármikor betekinthetnek, ezekről másolatot készíthetnek, az Egyesület dolgozóitól felvilágosítást kérhetnek.
2. A Felügyelő Bizottság feladata:
3. az egyesület pénz- és vagyonkezelésének vizsgálata;
4. a társadalmi szervezetek gazdálkodására vonatkozó jogszabályok és egyéb kötelező előírások betartásának ellenőrzése;
5. tagdíjak befizetésének ellenőrzése;
6. az éves mérleg felülvizsgálata;
7. a gazdálkodás célszerűségének, szabályszerűségének, az előirányzott bevételek és kiadások teljesítésének évenkénti vizsgálata;
8. a bizonylati fegyelem betartásának ellenőrzése;
9. az egyesületi vagyon megóvása érdekében szükséges intézkedések megtételének ellenőrzése.
10. *a működésével kapcsolatos részletes szabályokat a saját maga által elfogadott Működési Szabályzat és ügyrend tartalmazza.*
11. *A Felügyelő Bizottság köteles az intézkedésre jogosult Elnökséget tájékoztatni, és annak összehívását kezdeményezni, ha arról szerez tudomást, hogy*

* *a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;*
* *a vezető tisztségviselők felelősségét megalapozó tény merült fel.*

*j.) Az Elnökségnek a Felügyelő Bizottság indítványára – annak megtételétől számított 30 napon belül – össze kell hívni, mely határidő eredménytelen eltelte esetén a vezető szerv összehívására a Felügyelő Bizottság is jogosult.*

*k.) Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság köteles haladéktalanul értesíteni a törvényességi felügyeletet ellátó szervet.*

1. Nem lehet a Felügyelő Bizottság tagja és/vagy Elnöke az Egyesület Elnöke, Elnökségi tagja vagy azok közeli hozzátartozója.
2. ***Nem lehet a Felügyelő Bizottság elnöke vagy tagja, illetve könyvvizsgálója az a személy, aki***
3. ***a döntéshozó szerv, illetve az ügyvezető szerv elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),***
4. ***a közhasznú szervezettel a megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik***
5. ***a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratnak foglaltaknak megfelelően nyújtott cél szerinti juttatást -, illetve***
6. ***az a)-c) pontban meghatározott személyek közeli hozzátartozója.***

***Felügyelő Bizottság tagja az a nagykorú személy lehet akinek cselekvőképességét a tevékenysége ellátásához szükséges körben nem korlátozták. Nem lehet felügyelő bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője.***

A felügyelő bizottság elnöke:

Szarka Attila

(sz.: Szentes, 1967.06.07.)

(an.: Hegyi Mária Magdolna)

6625 Fábiánsebestyén, Arany János u. 20/3. szám alatti lakos,

A felügyelő bizottság tagjai:

Nagypál Sándor

(sz.: Csongrád, 1945.12.25.)

(an.:Gutpintér Piroska)

6640 Csongrád, Jegenye u. 32. szám alatti lakos,

Szeri János

(sz.: Tömörkény, 1950.06.17.)

(an.: Papp Rozália)

6646 Tömörkény, Szabadság u. 5. szám alatti lakos.

1. A tisztségviselők mandátuma megszűnik:

* ***a mandátum időtartamának lejártával,***
* ***megszüntető feltételhez kötött megbízatás esetén a feltétel bekövetkezésével***
* ***a tisztségviselő visszahívásával,***
* ***a tisztségviselő lemondásával,***
* ***a tisztségviselő halálával, vagy jogutód nélküli megszűnésével.***
* ***vezető tisztségviselő cselekvőképességének tevékenysége ellátásához szükséges körben történő korlátozásával,***
* ***vezető tisztségviselővel szembeni kizáró vagy összeférhetetlenségi ok bekövetkeztével.***

1. A tisztségviselő visszahívását a tagok tíz százaléka kezdeményezheti írásban indokolva. A visszahívásról - titkos szavazással — a közgyűlés dönt kezdeményezésétől számított 45 napon belül A tag visszahívása akkor kezdeményezhető, ha a tag az Egyesület célkitűzéseivel igazolható módon ellentétes tevékenységet fejt ki, vagy a célját bármely módon veszélyezteti, továbbá ha a tag hat hónapig az elnökség munkájában nem vesz részt, vagy egészségi állapotának megromlása következtében részt venni képtelen.

*11.§*

A tagozatok

1. Az Egyesület három tagozatot hoz létre:
2. közszféra tagozat
3. civilszféra tagozat
4. üzleti szféra tagozat
5. Az egyes tagozatok pontos definiálásáról jelen Alapszabály Preambulumában megjelölt jogszabályok adnak felvilágosítást.
6. Törekedni kell arra, hogy az Egyesületen belüli taglétszám úgy alakuljon, hogy
7. a közszféra maximum 40%-ban,
8. a civil-és üzleti szféra együttesen minimum 60%-ban legyen képviselve,

*de egyik szféra képviselete sem haladhatja meg a 49%-ot az 1303/2013 EU rendelet 32. cikkében foglaltak szerint.*

1. Minden tagozat képviseltetheti magát az Egyesület minden fórumán, az Alapszabályban lefektetett arányok mentén*és képviselői útján.*

*12.§*

Munkaszervezet, Munkaszervezet vezető

1. A Munkaszervezet az Egyesület ügyviteli, adminisztratív szervezete, az Egyesület tevékenységét segítő iroda. Szervezeti felépítése, feladatai, létszáma az egyesület tevékenységeihez igazodóan változhat, amely a Szervezeti és Működési Szabályzatban kerül meghatározásra.
2. A Munkaszervezet munkáját a Munkaszervezet vezető irányítja. A Munkaszervezet vezetői tisztséget az Egyesület tagja illetve külső személy is elláthat.
3. A Munkaszervezet dolgozói tevékenységüket munkaviszony keretében látják el. A munkáltatói jogkört az Munkaszervezet vezető gyakorolja.
4. A Munkaszervezet vezető:
5. gondoskodik a Munkaszervezet vezetéséről;
6. gyakorolja a munkáltatói jogokat a Munkaszervezet dolgozói vonatkozásában, *az Elnökség tájékoztatásával egyidejűleg;*
7. eljár és dönt a Közgyűlés és az Elnökség által hatáskörébe utalt ügyekben;
8. gondoskodik az Egyesület nyilvántartásainak vezetéséről;
9. *gondoskodik a 1303/2013 EU rendeletben foglalt intézkedések végrehajtása érdekében, a Agrár Vidékfejlesztési Államtitkárság útmutatásával összhangban,*
10. elkészíti az Egyesület Szervezeti és Működési Szabályzat (SZMSZ) tervezetét és javaslatot tesz annak módosítására.
11. az Elnök vagy az Alelnök akadályoztatása estén a bankszámla felett a nem akadályoztatott tisztségviselőivel együttesen rendelkezhet.
12. Az Egyesület a jogszabály alapján benyújtott kérelmek értékeléséhez, az értékelés és döntés előkészítés érdekében végzendő feladatokat nem szervezheti ki. Az Egyesület gazdasági (pl.: könyvelés, könyvvizsgálat), jogi tevékenységéhez az Egyesülettel szerződéses kapcsolatban levő külső szervezeteket, szakértőket vehet igénybe.
13. §

Az Egyesület gazdálkodása

1. Az Egyesület éves költségvetési terv szerint gazdálkodik.
2. Az Egyesület induláskori vagyona 1.000.000.-Ft, azaz Egymillió forint, melyet a tagok akként bocsátanak készpénzben, a jelen okirat aláírásával egyidejűleg rendelkezésre, hogy:
   1. ) a civil szervezetek 1.000.-Ft-ot,
   2. ) a gazdasági vállalkozások 5.000.-Ft-ot,
   3. *) az önkormányzatok lakosság arányosan megfizetnek lakosonként 12.-Ft-ot 1/2011.(I.13) Kgy hat. alapján.*

(3) Az Egyesület bevételei:

1. tagdíjak,
2. egyéb források (tagok adományai, alapítványok támogatásai, támogatók befizetései, stb.)
3. Közösségi, nemzeti vagy önkormányzati támogatások.

(4) Az Egyesület kiadásai:

1. intézmény fenntartási,
2. hivatali adminisztrációs,
3. működési,
4. javítási, karbantartási, felújítási, beruházási,
5. eszközbeszerzési, bérleti díj,
6. munkabér, megbízási-vállalkozói díjak és közterheik
7. költségtérítés

(5) Az Egyesület tartozásaiért saját vagyonával felel. A tagok a tagdíj megfizetésén túl az Egyesület tartozásaiért saját vagyonukkal nem felelnek.

(6) A tagdíj mértékét a Közgyűlés állapítja meg.

(7) Az Egyesület a vagyonával önállóan gazdálkodik.

(8) Az Egyesület vagyonával történő gazdálkodás, a vagyon felhasználásáról való döntés a Közgyűlés által meghatározott keretek között az Elnökség hatáskörébe tartozik.

(9) Az Egyesület a gazdálkodása során elért eredményét nem oszthatja fel, azt a jelen Alapszabályban meghatározott tevékenységére kell fordítania.

*(10) Az Egyesület pénzeszközeit bankszámlán és házi pénztárban kezeli.*

1. §

Egyéb rendelkezések

1. *Az Egyesület megszűnik a Ptk. 3:48 §. (1) bekezdésében, a Ptk. 3:83-3:85 §-ában továbbá az Ectv. 10/A §-ában meghatározottak szerint.*

***Rendelkezés a fennmaradó vagyonról:***

***A fennmaradó vagyon sorsáról a nyilvántartó bíróság a törlést kimondó határozatában rendelkezik, a vagyonátruházás teljesítésére szükség esetén ügygondnokot rendel ki. A vagyon feletti rendelkezési jog az Egyesület törlésével száll át a jogosultra.***

*A vezető tisztségviselő felelőssége jogutód nélküli megszűnés esetén:*

*Az Egyesület jogutód nélküli megszűnése után a vezető tisztségviselőkkel szemben e minőségükben az Egyesületnek okozott károk miatti kártérítési igényt – a jogerős bírósági törléstől számított egy éven belül – az Egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó egyesületi vagyont át kell adni, vagy ha lett volna vagyon, át kellett volna adni.*

*Ha az egyesület jogutód nélkül megszűnik a hitelezők kielégítetlen követelésük erejéig kártérítési igényt érvényesíthetnek az Egyesület vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő az Egyesület fizetésképtelenségével fenyegető helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható.*

1. Az Egyesület politikai tevékenységet nem folytat, szervezete pártoktól független, azoknak anyagi támogatást nem nyújt.
2. *Az Egyesület a tevékenységének, gazdálkodásának legfontosabb adatait a* [*www.also-tiszavidek.hu*](http://www.also-tiszavidek.hu) *honlapon, nyilvánosságra hozza.*
3. A működés és gazdálkodás itt nem szabályozott kérdéseit az Egyesület Szervezeti és Működési Szabályzata tartalmazza, amely nem lehet ellentétes jogszabállyal ész az Alapszabállyal.
4. *Az Egyesület a Szegedi Törvényszék nyilvántartásba vételével jön létre.*

Ezen egységes szerkezetbe foglalt Alapszabályt az Alsó-Tisza Vidék Fejlesztéséért Egyesület Közgyűlés 2015. október hó 29. napján fogadta el.

Kijavítással egységes szerkezetbe foglalva 2015. 12.15.

Kelt, Csongrád, 2015. 12. 15.

………………………………………………

elnök

Igazolom, hogy a létesítő okirat egységes szerkezetbe foglalt szövege megfelel a létesítő okirat – módosítások alapján hatályos tartalmának.

Csongrád, 2015. 12. 15.

Dr. Berényi Andrea